**Bana Község Önkormányzata Képviselő-testületének**

**89/2025. (XI.25.) számú határozata**

**a 2025 november 25-i nyilvános ülés napirendjéről**

Bana Község Önkormányzata Képviselő-testülete a 2025 november 25-i nyilvános ülés a napirendi pontjait az alábbiak szerint fogadja el:

Napirendi pontok:

1. Beszámoló a lejárt határidejű önkormányzati döntések végrehajtásának állásáról és a polgármester két ülés között tett fontosabb intézkedéseiről
2. A szervezeti és működési szabályzat módosításáról
3. Az önkormányzat 2026. évi munkatervéről
4. Tájékoztatás az önkormányzat 2025 évi háromnegyedéves gazdálkodásáról
5. Bérmaradvány felosztásáról, civil szervezet támogatásáról
6. Polgármester jutalmazásáról
7. Roma Nemzetiségi Önkormányzat tájékoztatój
8. Egyebek

**Felelős:** polgármester

**Határidő:** azonnal

Végrehajtást nem igényelt.

**Bana Község Önkormányzata Képviselő-testületének**

**90/2025. (XI.25.) számú határozata**

**Beszámoló a lejárt határidejű önkormányzati döntések végrehajtásának állásáról**

Bana Község Önkormányzata Képviselő-testülete úgy határoz, hogy a polgármester beszámolóját a lejárt határidejű önkormányzati döntések végrehajtásának állásáról a határozat melléklete szerint elfogadja.

**Felelős:** alpolgármester

**Határidő:** azonnal

Végrehajtást nem igényelt.

Bana Község Önkormányzata Képviselő-testületének

91/2025. (XII.8.) számú határozata

**A képviselő-testület 2026. évi munkatervéről**

A képviselő-testület a 2026. évi munkatervét jelen határozat 1. mellékletében foglalt tartalommal elfogadja.

Határidő: 2026 december 31.

Felelős: polgármester

A munkaterv elfogadásra került.

**Bana Község Önkormányzata képviselő-testületének**

**92/2025. (XI.25) számú határozata**

**az önkormányzat 2025 évi háromnegyedéves gazdálkodásáról**

Bana Község Önkormányzat Képviselő-testülete a 2025. évi harmadik negyedévi költségvetési beszámolóról készült tájékoztatást a szöveges előterjesztést és a mellékletek alapján, az abban foglaltaknak megfelelően –elfogadja és tudomásul veszi.

**Határidő:** azonnal

**Felelős:** polgármester

A beszámoló elfogadásra került.

**Bana Község Önkormányzata képviselő-testületének**

**93/2025. (XI.25) számú határozata**

**költségvetési átcsoportosításról**

1. A képviselő-testület úgy határoz, hogy Bana Község Önkormányzatának 2025. évi költségvetéséről szóló 1/2025(II.13.) rendelet 3. melléklet K1 Személyi juttatások során Bana Község Önkormányzata kiadási előirányzatai helyén képződött bérmegtakarítás összegéből bruttó 863.079 forintot az óvodai alkalmazottak évvégi jutalmazására és az óvoda igazgatója bérének 2025 augusztus 1-től történő korrekciója céljából bruttó 1.080.048 forintot átcsoportosít a Banai Bóbita Óvoda kiadási előirányzatai terhére.
2. Az önkormányzat K1 Személyi juttatások során képződött az 1. pontban részletezett pénzösszegekkel csökkentett maradvány összegét az önkormányzat alkalmazottainak évvégi jutalmazására kell felhasználni.

**Felelős**: polgármester

**Határidő:** 2025 november 30.

Az átcsoportosítás megtörtént.

**Bana Község Önkormányzata Képviselő-testületének**

**94/2025. (XI.25.) számú. határozata**

**A Banai Őszidő Nyugdíjasklub támogatásáról**

BANA Önkormányzatának Képviselő-testületeúgy határoz, hogy támogatja a Banai Őszidő nyugdíjasklubvezetőjének kérelmét, és a nyugdíjasklub részére 100.000 forint kifizetését biztosítja.

A képviselő-testület a pénzügyi fedezetet Bana község Önkormányzata 2025.évi költségvetéséről szóló 1/2025 (II.13.) rendelet 8. melléklete civil szervezetek működési támogatása soráról biztosítja

**Felelős:** **polgármester**

**Határidő: 2025. november 30**.

A támogatást a nyugdíjasklub megkapta.

**Bana Község Önkormányzata Képviselő-testületének**

**95/2025. (XI.25.) számú határozata**

**a polgármester kizárásáról**

Bana Község Önkormányzata Képviselő-testülete úgy határoz, hogy bejelentett érintettsége okán Toma Richárd polgármestert kizárja a polgármester jutalmazásáról szóló szavazásból.

**Felelős:** alpolgármester

**Határidő:** azonnal

Végrehajtást nem igényelt.

**Bana Község Önkormányzata Képviselő-testületének**

**96/2025. (XI.25.) számú. határozata**

**Polgármester jutalmazásáról**

A képviselő-testület úgy határoz, hogy a polgármester részére a 2025 évben végzett munkája elismeréseként fél havi illetményének megfelelő -667.555 - forint bruttó összegű jutalmat állapít meg.

A jutalom összege az önkormányzat 2025 évi bérmaradványának terhére kerül kifizetésre.

**Határidő:** november 30.

**Felelős:** jegyző

A végrehajtást megtörtént.

**Bana Község Önkormányzata Képviselő-testületének**

**97/2025. (XI.25.) számú. határozata**

**Roma Nemzetiségi Önkormányzat beszámolójáról**

A képviselő-testület úgy határoz, hogy tudomásul veszi a Banai Roma Nemzetiségi Önkormányzat 2025. évi tevekénységéről szóló beszámolót.

**Határidő:** november 30.

**Felelős:** jegyző

A beszámoló elfogadásra került.